rlitschk/wikidir huggingface dataset:
Borgdamm (hoochdüütsch Burgdamm) is en Oortsdeel in’n Stadtdeel Borgleessem in Bremen. De Oort liggt op’n Rand von de Oosterholter Geest (Bremer Swiez) hen na de Maschen an de Leessem. Dat Water ut dat Rebeed flütt över Gravens un de Ihl na de Leessem af. De Öörd ümto sünd Ihlpohl in’n Noorden, Hu’e in’n Noordoosten, Waterhorst in’n Süüdoosten, Borg un Grambkermoor in’n Süden un Leessem in’n Westen. Borgdamm geiht trügg op de Brügg över de Leessem un den Damm, de de Stadt Bremen 1388 hett anleggen laten. In de Franzosentied von 1810 bet 1814 hett de Oort to de Mairie Leessem in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Dammvaagdie Borgdamm von dat Amt Oosterholt tohöört. 1852 hett dat Amt Oosterholt de Gemeen Borgdamm an dat Amt Leessem afgeven, dat 1859 al wedder oplööst worrn is un an dat Amt Blomendal keem. Na 1885 weer dat in’n Kreis Blomendal. 1932 is dat Deel von’n Kreis Oosterholt worrn. De Oort is to’n 1. Juni 1936 Deel von de Gemeen Leessem worrn. Leessem is denn 1939 Deel
Gustav Carl von Scharnhorst (* 27. Oktober 1670 in Veern; † 4. Oktober 1737 in Stood) weer en düütschen Jurist. Von Scharnhorst is 1670 as Söhn von Anna, borene von Hassel, un Andreas Scharnhorst (6. August 1638–3.September 1712) in Veern boren. He harr toeerst Ünnerricht bi Huuslehrers un keem 1682 an dat Athenaeum Stood. 1689 is he von dor an de Universität Jena gahn, üm dor dree Johr Juristeree to studeren. Na dat Studium in Jena weer he ok noch an de Universitäten Leipzig un Wittenbarg. 1692 is he wedder nahuus un hett een Johr lang dat Lehrte noch wedder dörgahn üm denn an de Universität Halle to gahn. Een Johr later keem he denn wedder na Jena, üm dor sien Dr. jur. to maken. Von Scharnhorst weer denn för en Tied Avkaat in Stood. 1696 aver is he Syndikus in Veern worrn. 1707 hett de Stadt Veern dat Recht kregen, en Assesser an dat Hoffgericht Stood to präsenteren un hett von Scharnhorst utwählt. In Stood is he denn an’n 12. Dezember 1710 Justizraad worrn. As de Dänen 1712 Bremen-Veern innahmen hebbt, keem von Scharnhorst na Veern un hett dor an de Sied von General von Scheither för de Verwaltung
Dat Good Oosterndörp (hoochdüütsch Gut Osterndorf) is en Eddelgood in Oosterndörp (Gemeen Beverst in’n Landkreis Cuxhoben, Neddersassen). Dat liggt an de Landsstraat 128 (Wolljeser Straat). De Hoff in Oosterndörp hett toeerst de Familie von Luunbarg tohöört. Nadem 1641 mit Johann von Luunbarg de Familie in de männliche Lien utstorven is, hett an’n 18. Mai 1653 Johann von Hassel den Hoff ut de Arvmass köfft. He hett dat Wahnhuus utboot, den Weertschopshoff vergröttert un Braakland kultiveert. Eerst dör disse Arbeiden is de Hoff so verbetert worrn, dat em an’n 3. September 1664 de Ridderschop von dat Hertogdom Bremen as Eddelgood in ehr Matrikel opnahmen hett. As Johann sien Grootsöhn Johann von Hassel 1705 doodbleven is, hett de öllste Dochter, Anna von Hassel, dat Good arvt. Se harr Andreas Scharnhorst freet un so keem dat Good an de Familie Scharnhorst. Na Andreas Scharnhorst sien Dood 1712 hett eerst sien Söhn Esaias von Scharnhorst dat Good arvt. Aver Esaias is 1720 ahn Nakamen doodbleven un so keem dat Good an sien Broder Gustav Carl von Scharnhorst. Gustav Carl is 1737 doodbleven un hett dat Good an sien Söhn Carl von Scharnhorst verarvt. Nadem Carl 1760 storven is, hebbt de Arven dat Good an’n
Georg Arnold von Spilker (* 5. Januar 1722 in Stood; † 30. November 1794 ok dor) weer en düütschen Jurist. Von Spilker is 1722 as Söhn von Sophia Eleonora, borene Gackenholz, un Johann Hinrich von Spilker (24. März 1675–20. Juni 1746) in Stood boren. He hett sik an’n 12. April 1741 för en Studium von de Juristeree an de Universität Göttingen inschreven. Ok an de Universität Kiel hett he studeert. He weer Justizraad un Hoffgerichtsassesser bi de Justizkanzlie Stood un dat Hoffgericht Stood. 1784 is he Viezdirekter von de Justizkanzlie Stood un dat Hoffgericht Stood worrn. 1786 is he tosätzlich Viezdirekter von dat Kunsistorjen in Stood worrn. 1787 hett he den Posten as Direkter von de beiden Gerichten un dat Kunsistorjen övernahmen un is dat bet to sien Dood 1794 bleven. Dat Good Poggmöhlen hett he för 36.000 Rieksdaler köfft. To sien 50. Deenstjubiläum hett he an’n 23. Dezember 1793 von de Universität Kiel en Ehrendokter in de Juristeree kregen. Sien Söhn weer Friedrich Anton Georg von Spilker (1755–1812). Gunnar Henry Caddick: Die Hannöversche Landsmannschaft an der Universität Göttingen von 1737 - 1809, Göttingen 2009, Nr. 00158 Ernst Wilhelm Gustav Schlüter: Die Ordnung des Königlichen Hof-Gerichts der Herzogthümer Bremen und
Otto Diederich Wilhelm von Schlütter (* 15. April 1710; † 14. Dezember 1786 in Stood) weer en düütschen Jurist. Von Schlütter is 1710 as Söhn von Anna Sabina, borene von Klinggräff (6. November 1672–2. November 1714), un den Generalmajor Johann Christian von Schlütter (15. Januar 1655–2. August 1731) boren. He is Justiz- un Kunsistorialraad un Hoffgerichtsassesser bi de Justizkanzlie Stood un dat Hoffgericht Stood ween. 1781 is he Viezdirekter von de Justizkanzlie un dat Hoffgericht worrn. Von 1784 bet to sien Dood 1786 harr he as Direkter dat Leid över de beiden Gerichten. Ok dat Leid över dat Kunsistorjen in Stood weer dor mit verbunnen. Von Schlütter hett an’n 28. Oktober 1748 Cornelia Charlotta von Skölln (1733-1800) freet. De beiden harrn de Kinner Johann Julius Conrad (25. Juli 1749–11. April 1827), Joachim Christoph Gerlach (* 14. August 1750), Friedrich Wilhelm Carl (* 11. Januar 1752), Carl Christian Wilhelm (7. Oktober 1753–1793), Ehrengard Hedewig (30. Juli 1755–9. November 1755), Georg Diederich (18. Mai 1757–23. Februar 1758) un Wilhelmine Auguste Eleonore (* 9. August 1759). Johann Hinrich Pratje: Vermischte historische Sammlungen. Verlag des Vaterländischen Vereins, Stood 1844, Sied 199
Heilsdörp (hoochdüütsch Heilsdorf) is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen. Dat Dörp liggt an’n Westrand von dat Düvelsmoor. Dat Water ut dat Rebeed flütt över den Heilsdörper Graven na de Beek hen af. De Naveröörd sünd Heißenbuttel in’n Noorden, Verlüssmoor in’n Oosten, Düvelsmoor in’n Süüdoosten, Nedder-Sandhusen in’n Süden, Spreddig in’n Süüdwesten un Hambargen un Neenkroog in’n Noordwesten. Heilsdörp is 1826 as Moorkolonie in dat Düvelsmoor grünnt worrn. De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en un grötteren Kreis Oosterholt worrn. De Oort is 1929 Deel von de Gemeen Heißenbuttel worrn. De Gemeen Heißenbuttel hett denn aver ok blots noch bet to’n 1. April 1937 bestahn, as se Deel von de Gemeen Hambargen worrn is. Heilsdörp is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. För de Kathoolschen is de Hillige-Familie-Kark in Oosterholt-Scharmbeek tostännig. För Heilsdörp is de freewillige Füürwehr Hambargen mit tostännig. Heilsdörp liggt nich wied af von de Bundsstraat 74, de in’n Noordoosten an Gnarrenborg langs na Bremervöör geiht un in’n Süüdwesten över Oosterholt-Scharmbeek un Hu’e na Bremen-Noord. De Opfohrt
Novalis (* 2. Mai 1772 up Slott Oberwiederstedt; † 25. März 1801 in Weißenfels), eegentlich Georg Philipp Friedrich von Hardenberg, weer en düütsch Schriever vun de Fröhromantik un Philosoph. Friedrich von Hardenberg entstamm old norddüütsch Adel. He wurr up dat Riddergoot Oberwiederstedt in dat ünner kursassisch Sequesterverwalten stahn Deel vun de Grafschap Mansfeld boren. Dor weer sien Vader en vun dree Mitbesitter vun en lütt Renaissanceslott mit Goodshoff. Up dat Good hett Novalis en Deel vun sien Kindheit un Jöögd verbrocht. Sien Vader, de siet 1784 as kursassisch Salinendirekter in Dürrenberg, Artern un Kösen tätige Heinrich Ulrich Erasmus von Hardenberg (1738–1814), weer en streng pietistisch Minsch, de wegen den fröhen Dood vun sien eerst Fru, de he as Straaf för sien bitherig düchtig weltlich Leven seech, en Früend vun de Herrnhuter Brüdergemeine wurr. In tweet Ehe weer he verheiraadt mit Auguste Bernhardine von Hardenberg, borene von Bölzig (1749–1818), de elf Kinner boren dee, so ok – as tweet Kind – Friedrich. In de Kark in Oberwiederstedt wurr he up de Naam Georg Philipp Friedrich döfft. Anner Naams, vör allen Leopold, dröfft as bloße Toeegnen oder Widmungen an Bekannte un Verehrte dör den Vader un Friedrich von Hardenberg sülvst gellen, de
Gerdau betekent Gerdau, Gemeen in’n Landkreis Ülzen, Neddersassen, Gerdau, Beek in Neddersassen, de in de Ilmenau münnt, Gerdau S.A., brasiliaansch Ünnernehmen. Gerdau is de Familiennaam von Erich Gerdau (* 1935), düütschen Physiker, Johann Heinrich Kaspar Gerdau (1849–1917), düütsch-brasiliaanschen Ünnernehmer, Jorge Gerdau Johannpeter (* 1936), brasiliaanschen Ünnernehmer, Kurt Gerdau (1930–2007), düütschen Seefohrer un Schriever, Willi Gerdau (1929–2011), düütschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lucien Mathys (* 9. April 1924 in Zevergem; † 19. Dezember 2010 in Gavere) weer en belgisch Radrennfohrer. Mathys weer Profi in de Johren 1946 bit 1962. Neben eenig Siege bi so nömmt Kirmesrennen nah den Tweeten Weltkrieg gelung hüm 1951 de Sieg bi de Belgien-Rundfohrt un bi dat Rennen Schaal Sels Merksem. 1948 hett he ok an de Tour de France deelnommen, is aber nich bit an’t Teel kommen. Tour de France 1948 Lucien Mathys in de Datenbank vun Radsportseiten.net
De Bundsstraat 71 is en Bundsstraat in Düütschland, de vun Bremerhoben bet na Meideborg geiht un 391 Kilometer lang is. De Bundsstraat hett ehren Anfang an’n Süüdrand von Wulsdörp an de B 6. Dat is nich wied af von Bremerhoben un de Ünnerwerser. Al en kort Stück achter Wulsdörp is se an de A 27 (Afsnidd Bremen–Bremerhoben) anslaten. Von dor löppt se na Oosten över Beverst na Basdaal un drippt dor op de B 74. Von Basdaal bet Bremervöör hebbt B 71 un B 74 densülven Verloop. Na de Brügg över de Oost in Bremervöör deelt sik de beiden Bundsstraten wedder. De B 74 löppt denn na Noordwesten na Stood un de B 71 na Süden. Se föhrt över Zeven na Rodenborg un krüüzt dorbi de A 1 (Afsnidd Hamborg–Bremen). De B 71 drippt in Rodenborg op de B 75 un de B 215. Von Rodenborg wennt de Straat sik na Süüdoosten in de Lümbörger Heid un föhrt na Neenkerken, Soltau un Munste. Twüschen Soltau un Munste krüüzt se de A 7 (Afsnidd Hannover–Hamborg) un is kort achter de Autobahn Utgangspunkt von de B 209 (na Lümborg). Von Munste geiht dat wieder na Ülzen. Dor is de B 71 anbunnen
James Cosmo (* 24. Mai 1948 in Clydebank, Schottland) is en britischen Schauspeler. James Cosmo is de Söhn vun den Schauspeler James Copeland. He hett de Royal Scottish Academy of Music and Dramatic Art besöcht un weer dorna ok noch op de Bristol Old Vic Drama School. Siet 1966 hett Cosmo lütte Rullen in Feernsehregen hatt, sien eersten Film hett he 1969 dreiht (Battle of Britain). Siet de Tiet is he in tallrieke Film- un Feernsehprodukschonen to sehn wesen. Vunwegen sien Statur un Grött is he faken in de Rullen vun kriegerische Figuren besett worrn. Ünner annern hett he in Filmen as Highlander, Braveheart un Troy mitspeelt, as ok in de spoodrieke Feernsehreeg Game of Thrones. Siet den 24. Mai 2000 is James Cosmo mit Annie Harris verheiraat. Cosmo is bit hüüt (März 2017) veermol för Filmpriesen vörslahn wesen und mit dree dorvun uttekent worrn: 2011: mit den BAFTA Scotland Award in de Kategorie Best Dorsteller – Film för Donkey 2015: mit den Pries for’t beste Dorstellen in en britischen Speelfilm vun’t Edinburgh International Film Festival för The Pyramid Texts 2016: mit den Jury-Pries vun’t Raptor Filmz Short Scottish Film Festival in de Kategorie Best Schauspeler för Hole James Cosmo
Maurice Lusien (* 17. August 1926 in Paris; † 10. März 2017) weer en franzöösch Swemmsportler, de 1948 un 1952 an de Olympisch Spelen deelnommen hett. 1950 wurr he todem Viezeuropameester över 200 m Borst achter den Düütschen Herbert Klein. http://www.sports-reference.com/olympics/athletes/lu/maurice-lusien-1.html Indrag bi Sportsreference MAURICE LUSIEN (1926-2017) : UNE VIE DANS L’EAU, Galaxie Natation
David Russell Strathairn (* 26. Januar 1949 in San Francisco) is en US-amerikaanschen Film- un Feernsehschauspeler. Strathairn sien Öllern kamt ut Schottland un Hawaii. He hett 1970 de School in Williamstown (Massachusetts) afslaten. Dorna hett he dat Ringling Brothers and Barnum & Bailey Clown College in Venice (Florida) besöcht. Dorna hett he as Clown in en Wannerzirkus arbeit. He is denn na New York City ümtogen, hett aver mehrere Johren dormit tobröcht, dweer dör de USA to reisen. In de Sommermaanden hett he an Stadttheaters speelt. Strathairn sien Optreden in Feernsehrullen hebbt en breed Spektrum. He arbeit regelmatig för den Speelbaas John Sayles, den he al siet de Schooltiet kennt. Privat is he mit de Krankensüster Logan Goodman verheiraat un leevt mit jemehr beiden Söhnen in de Neeg vun Poughkeepsie, New York. Strathairn weer för sien Filmarbeiten bit hüüt (März 2017) al mehr as föfftig mol för Filmpriesen vörslahn, dorünner ok eenmol för den Oscar in de Kategorie Best Hööftdorsteller för den Film Good Night, and Good Luck. Uttekent weer he dörteihn mol, so as: 1992: mit den Independent Spirit Award in de Kategorie Best Nevendorsteller för City of Hope 2006: mit den Chlotrudis Award in de Kategorie Best Dorsteller
Heidkamp (hoochdüütsch Heidkamp) is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen. De Oort liggt op’n Rand von de Oosterholter Geest hen na de Masch un dat Moor an de Hamm, de knapp twee Kilometer in’n Süüdoosten langsflütt. Dat Water ut dat Rebeed flütt över Gravens na’n Waldgraven un na’n Oosterholter Beek un denn in de Hamm. De Naveröörd sünd Oosterholt un Weyerdamm in’n Noordoosten, Waakhusen in’n Süüdoosten, Nedderenn in’n Süden, Lintel in’n Süüdwesten, Oosterheid in’n Westen un Scharmbeek in’n Noordwesten. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.
Heidkamp betekent Heidkamp, Gemeen in’n Kreis Stormarn, Sleswig-Holsteen, Heidkamp, Oortsdeel von de Stadt Bergisch Gladbach in’n Rhiensch-Bergschen Kreis, Noordrhien-Westfalen, Heidkamp, Oort in de Gemeen Wiefelstäe in’n Landkreis Ammerland, Neddersassen, Heidkamp, Oort in de Gemeen Oosterholt-Scharmbeek in’n Landkreis Oosterholt, Neddersassen. Heidkamp is de Familiennaam von Bernard Heidkamp (1881–1952), düütschen Politiker, Erich Heidkamp (* 1948), düütschen Politiker, Ferdinand Heidkamp (* 1944), düütschen Footballspeler, Konrad Heidkamp (1905–1994), düütschen Footballspeler, Konrad Heidkamp (1947–2009), düütschen Journalist un Kritiker, Wilhelm Heidkamp (1883–1931), düütschen Ünneroffzeer. Kiek ok bi: Heitkamp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Konrad Heidkamp is de Naam von Konrad Heidkamp (1905–1994), düütschen Footballspeler, Konrad Heidkamp (1947–2009), düütschen Journalist un Kritiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Äästörp is en Gemeen in de Samtgemeen Hanstää in’n Landkreis Horborg in Neddersassen mit 2830 Inwahners (Stand 31. Dezember 2022). De Navergemenen sünd Hanstää un Garlsdörp in’n Noorden, Gö’nstörp in’n Oosten, Soosdörp in’n Süüdoosten, Bissen in’n Süüdwesten un Unnel in’n Westen. De Gemeen Äästörp is mit de Gemeenreform in Neddersassen an’n 1. Juli 1972 ut de olen Gemenen Äästörp, Döhl, Ebendörp, Sohrndörp un Schätzendörp tohoopleggt worrn. Liddmaten 2016: CDU: Walter Kruse, Hans-Joachim Mencke, Marko Schreiber, Denis Schünhoff, Sven Urban, Günter van Weeren FDP: Lutz Marquardt Gröne: Ingo Rieckmann UW: Kerstin Albers, Virginia Albers, Ulf Müller, Rüdiger Ott, Christian Sauer Dat Wapen von de Gemeen wiest op roden Grund en sülvern Kark un dor ünner fiev gollen Ohren. De Kark is de Stephanus-Kark in Äästörp un de fiev Ohren staht för de fröheren fiev Gemenen, ut de de Gemeen 1972 tohoopleggt worrn is. Ehrenbörgers von Äästörp sünd: 1946: Heinrich Schulz (1868–1953), Schoolmeester un Heimatforscher http://www.nls.niedersachsen.de/ Gemeen Äästörp. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp
Asendörp (hoochdüütsch Asendorf) is en Gemeen in de Samtgemeen Hanstää in’n Landkreis Horborg in Neddersassen mit Inwahners (Stand ). De Navergemenen sünd Marxen in’n Noordoosten, Hanstää in’n Süden un Jesborg in’n Noordwesten. Liddmaten 2016: WG: Julia Ahrens, Sandra Behr, Holger Cohrs, Manfred Dittrich, Rainer Mencke, Olaf Peters, Michael Wintjen SPD: Rüdiger Geiß, Uwe Möricke Gröne: Pierre Lösch, Detlef von Elling Dat Wapen von de Gemeen wiest baven op sülvern Grund en roden Achtsteern un ünnen op roden Grund en sülvern Arm, de in de Fuust en uteneenreten Keed höllt. Herrmann Schettler: Ortschronik von Asendorf. 2. Oplaag, 2002 http://www.nls.niedersachsen.de/ Gemeen Asendörp (Landkreis Horborg). Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg | Kakenstörp | Königsmoor | Marxen | Mesborg | Meschacht | Otter | Resbossel | Rosengoorn | Seevdaal | Solzhusen | Stell | Tesp | Toppenstää | Töst | Unnel | Veerhöben | Vosshusen | Will
Braackel is en Gemeen in de Samtgemeen Hanstää in’n Landkreis Horborg in Neddersassen mit 1973 Inwahners (Stand 31. Dezember 2022). De Navergemenen sünd Seevdaal in’n Noorden, Winsen in’n Noordoosten, Wulfsen in’n Oosten, Toppenstää in’n Süüdoosten un Hanstää in’n Süden un Marxen in’n Westen. De Gemeen Braackel is mit de Gemeenreform in Neddersassen an’n 1. Juli 1972 ut de olen Gemenen Braackel un Thieshoop tohoopleggt worrn. Liddmaten 2016: FWG: Sönke Koch, Dirk Mackenthun, Axel Meinhard, Detlef Meyer, Ulrike Müller, Ulrich Sander, Dirk Schierhorn, Stefan Tefke, Frank Wasilewski, Stephan Wedemann, Jürgen Wyludda Dat Wapen von de Gemeen wiest op roden Grund en sülvern Flassbraak. http://www.nls.niedersachsen.de/ Gemeen Braackel. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg | Kakenstörp | Königsmoor | Marxen | Mesborg | Meschacht | Otter | Resbossel | Rosengoorn | Seevdaal | Solzhusen | Stell | Tesp | Toppenstää | Töst | Unnel | Veerhöben |
Hanstää (hoochdüütsch Hanstedt) is en Gemeen in de Samtgemeen Hanstää in’n Landkreis Horborg in Neddersassen mit 6193 Inwahners (Stand 31. Dezember 2022). De Navergemenen sünd Asendörp un Marxen in’n Noorden, Braackel in’n Noordoosten, Toppenstää in’n Oosten, Garlstörp un Äästörp in’n Süüdoosten, Unnel in’n Süüdwesten, Bookholt in’n Westen un Jesborg in’n Noordwesten. De Gemeen Hanstää is mit de Gemeenreform in Neddersassen an’n 1. Juli 1972 ut de olen Gemenen Hanstää, Niendörp, Ollsen, Quarrendörp un Schierhoorn tohoopleggt worrn. Liddmaten 2016: CDU: Kathrin Gram, Gerhard Isernhagen, Anja Misch, Günter Rühe, Hans Hermann Suhr SPD: Lars Heuer, Helga Hoppe FDP: Gunnar Hofmeister, Armin Höhe Gröne: Lars Möhrke, Gabriele Rademacher UNS: Wilfried Koeplin, Rossella Leonforte, Gerhard Schierhorn, Florian Schönwälder, Heike Schulenburg, Wolfgang Witte Dat Wapen von de Gemeen wiest vörn op sülvern Grund en rode Windmöhl, achtern op grönen Grund en sülvern halven Mann mit Boort un ünnen op roden Grund en sülvern Wellenlien. Dat Wapen hett de Gemeen an’n 2. April 1951 kregen. De Möhl in dat Wapen steiht för de fröhere Windmöhl in Hanstää, de noch in dat sülve Johr, as de Gemeen dat Wapen kregen hett, afbrennt is. De Mann in dat Wapen is de Ries Bruns, de na en ole Volkssaag
Marxen is en Gemeen in de Samtgemeen Hanstää in’n Landkreis Horborg in Neddersassen mit 1433 Inwahners (Stand 31. Dezember 2022). De Navergemenen sünd Seevdaal in’n Noorden, Braackel in’n Oosten, Hanstää in’n Süden, Asendörp in’n Süüdwesten, Jesborg in’n Westen un Bendsdörp un Harmsdörp in’n Noordwesten. Liddmaten 2016: FWG: Christian Meyer, Joachim Frommann, Katja Heuer, Sven Meyer-Herbstreit, Nils Neder, Norbert Ravens, Beate Thiel, Anja Warnecke, Siegfried Westermann enkelte Kannedaten: Hans Hermann Ehlers, Adolf Köneke Dat Wapen von de Gemeen wiest vörn op roden Grund en sülvern Haal un achtern op sülvern Grund en gröön Ekentelg mit twee Eckern. http://www.nls.niedersachsen.de/ Gemeen Marxen. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau | Hullnst | Jesborg | Kakenstörp | Königsmoor | Marxen | Mesborg | Meschacht | Otter | Resbossel | Rosengoorn | Seevdaal | Solzhusen | Stell | Tesp | Toppenstää | Töst | Unnel | Veerhöben | Vosshusen | Will | Winsen |
Unnel is en Gemeen in de Samtgemeen Hanstää in’n Landkreis Horborg in Neddersassen mit 1066 Inwahners (Stand 31. Dezember 2022). De Navergemenen sünd Bookholt in’n Noorden, Hanstää in’n Noordoosten, Äästörp in’n Oosten, Bissen in’n Süden, Snevern in’n Süüdwesten un Handörp in’n Noordwesten. De Gemeen Unnel is mit de Gemeenreform in Neddersassen an’n 1. Juli 1972 ut de olen Gemenen Unnel un Wehlen tohoopleggt worrn. Liddmaten 2016: CDU: Marco Degener, Uta Hoffmann, Albert Homann, Werner Rademacher, Marcus Röhrs, Kathrin Soltau, Olaf Wirth twee Mandate sünd unbesett bleven, von wegen, dat to wenig Kannedaten dor weren. Dat Wapen von de Gemeen wiest vörn op sülvern Grund op en grönen Schildfoot en bruun Klockentoorn mit gröön Dack un achtern op swarten Grund en sülvern Buckschädel mit gollen Höörn. De Schädel kummt ut dat Wapen von de fröhere Gemeen Wehlen un de Klockentoorn steiht för dat Dörp Unnel mit siene Magdalenen-Kark. http://www.nls.niedersachsen.de/ Gemeen Unnel. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp